仲明父至宿明日遂行
作者：王安石
朝代：宋

paragraphs: 初登張公門，公子始冠幘。
於今見公子，與我偕鬢白。
山林坐語笑，宛我在公側。
豈惟貌如之，侃侃有公德。
憶公營瀨鄉，許我歸作客。
我歸公既逝，惆悵難再得。
得子如得公，交懷我忻戚。
漂摇將安往，稅駕止一昔。
寤言且勿寐，庶以永今夕。
何時復能還，裹飯冶城宅。